מידעון  הגף להוראת מדע וטכנולוגיה 
מרפ"ד משולב תל-אביב-יפו
אוקטובר 2001
חקרשת בנושא פרוביוטיקה

בהדרכת יונה הולצמן-בנשלום

פעילות זאת הוכנה על בסיס פעילות שפותחה ע"י תלמידי חט"ב יד-גיורא הרצליה, תשס"א

מבוא

תעשיית מוצרי החלב, מוסיפה לאחדים ממוצריה חיידקים "בטרוף"!!!  היא פיתחה בשנים האחרונות שפע של מוצרי חלב פרוביוטיים, שמעמידים את השאלה: 

איזו תועלת יביאו  החיידקים המוחדרים למוצרי החלב, לזוללי המעדנים, היוגורט, הגבינה והחלב?

כדי לבדוק את הנושא , בחרו בכל קבוצת עבודה באחד התפקידים המפורטים להלן: מדען מיקרוביולוג, מהנדס מזון או פרסומאי ונסו אחר-כך  בשיתוף פעולה בין כל הקבוצות, למצוא מענה לשאלה …

מומחיות א': מיקרוביולוג

המשימה:
אתם מיקרוביולוגים העובדים בחברה לייצור מוצרי חלב. החברה בה אתם עובדים רוצה לצאת עם קו מוצרים פרוביוטיים חדש. התבקשתם להמליץ על חיידקים שכדאי לכלול אותם בקו ייצור זה. החיידקים שאתם מציעים צריכים לתרום לבריאות האדם מבלי לפגוע באיכות המזון.

לצורך השלמת המשימה עליכם לקרוא על הנושאים הבאים, להכיר ולהבין את המושגים שלהלן ולענות על השאלות המצורפות:
חיידקים פתוגניים 
התרבות חיידקים
 תסיסה
פרוביוטיקה
אנטיביוטיקה
עמידות לחומציות
החמצת חלב וירקות

שאלות לסיכום המידע (הדפיסו תשובותיכם ואיירו)

1. 	מהי "פרוביוטיקה" ובמה היא שונה מ"אנטיביוטיקה" ו/או קשורה אליה?  (הגדרה+ הסבר)
2. 	האם קיימת "פרוביוטיקה טבעית" אצל אורגניזמים? הסבירו את דעתכם ותנו דוגמאות.
3. 	על איזה עיקרון והגיון פותח הענף הפרוביוטי בתעשיית המזון (בעיקר בתעשיית החלב) ?
4. 	אילו חיידקים מתקיימים בחלב? באילו מקורות מזון אחרים, מחוץ למוצרי החלב, נמצאים 
       החיידקים האלה?
5. 	ממה עשוי יוגורט (הרכב כימי/ביולוגי)? כיצד וממה מייצרים אותו?
6. 		האם יש יתרון באכילת יוגורט רגיל (שלא מתעשיית הפרוביוטיקה) על שתיית חלב, כמזון חיוני או בריא לאדם?  אם כן, מהו?  אם לא, הסבירו.
7. 	סכמו בנקודות (בסעיפים) על אילו חיידקים פרוביוטיים אתם ממליצים לשימוש בתעשיית מוצרי החלב.  סכמו בטבלה כיצד והיכן תורמים חיידקים אלו  לבריאות גוף האדם.

מקורות מידע לבחירתכם: 

1)    http://www.strauss.co.il/lobi.asp  
זוהי מפת אתר חברת שטראוס, דנונה ויוטבתה, שם תמצאו מידע על נושאים כגון: פרוביוטיקה, חשיבות היוגורט, תזונה נבונה, ורבים אחרים. יש באתר גם מפה להתמצאות קלה. גם בדפים של דנונה יש מידע רב בנושא.
מומלץ לערוך גם סיור וירטואלי במפעל.
אל תשכחו: האתר הוא מסחרי: האינטרס שלהם ברור.

2) http://www.rawhealth.net/kefir2.htm 
(קפיר)
אתר בשפה אנגלית המביא שני מאמרים שנכתבו ע”י מדענים ממפעל "דנונה" על מוצר החלב הפרוביוטי הנקרא קפיר (kefir ). במאמר מפורטים סוגי חיידקים המשמשים לייצור מוצרים אלה.

3) http://www.bact.wisc.edu/Bact102/102xlactics.html 
(חיידקי החומצה הלקטית)
זהו אתר חינוכי של אוניברסיטת ויסקונסין ובו קורס מיקרוביולוגיה בשפה האנגלית. מובא בו מידע רב ברמה מתאימה לתלמידים.
חסרים איורים ואין גרפיקה מושכת.

4) http://www.telem.openu.ac.../courses_message.html2001a/c20237/database.htm
מאגר מידע ואוסף מאמרים בעברית בנושא "חיידקים ואדם", מתוך כתבי עת מקצועיים ופופולריים.  ביניהם, פרק מיוחד העוסק במאמרים הנוגעים ישירות לנושא הפרוביוטיקה.

5)http://www.biointeractive.org/grants/lectures/bioibteractive/Antibiotics_Attack/       frameset.html
אתר באנגלית עם אנימציות וסרטים העוסק בנושאים: התקפת חיידקים על תאים, אנטיביוטיקה ופעולתה, עמידות לחיידקים ולאנטיביוטיקה וכו'.

מקורות בכתבי עת בעברית:

הנכם מוזמנים לבדוק מאמרים בכתבי-העת של קופות החולים השונות (לחלקן יש אתרים באינטרנט) ובכתבי-עת מקצועיים, כגון "רפואה", סינתסיס", "מכביתון" וכד'.                                                                                   

מומחיות ב' : מהנדס גנטי

המשימה:
אתם מומחים להנדסה גנטית,  העובדים בחברה לייצור מוצרי חלב. החברה בה אתם עובדים רוצה לצאת עם קו חדש של מוצרים פרוביוטיים. התבקשתם לאתר תכונות של עמידות לאנטיביוטיקה בחיידקים, לברר מה מקורן של התכונות שאיתרתם ולהחדירן לחיידק אשר יומלץ לפיתוח קו המוצרים הפרוביוטיים על ידי המיקרוביולוג.  

א.	חפשו מקורות מידע על הקניית עמידות לאנטיביוטיקה בחיידקים. כיצד אפשר להעביר עמידות לאנטיביוטיקה מחיידק אחד למשנהו? כיצד מסייעת בכך ההנדסה הגנטית?
ב.	מהי חשיבותה של עמידות החיידקים לאנטיביוטיקה לגבי הפרוביוטיקה בתעשיית מוצרי החלב? כיצד הם מתקשרים האחד לשני?
ב.	ציינו את שמות החיידקים אשר בהם תרצו להשתמש כמקור לתכונת העמידות לאנטיביוטיקה: לאילו סוגים של אנטיביוטיקה הם עמידים ומדוע לדעתכם כדאי לבחור בהם כמקור לתכונת העמידות?
ג.  לאחר דיון עם חברי קבוצכם, כתבו יחד מסמך ובו תמליצו לחברה בה אתם עובדים- מאיזה 
	מקור לקחת את העמידות לאנטיביוטיקה, איזה סוג של עמידות לאנטיביוטיקה כדאי 
	להחדיר לחיידק, וכיצד תחדירו את התכונה לחיידק עליו המליץ המיקרוביולוג. 

מקורות מידע לבחירתכם: 

1) http://www.path.cam.ac.uk/~cc122/Starlabpages/contractors.html
(לקטובצילים)
אתר אקדמי בריטי (באנגלית) המביא מידע מדעי על חיידקי חומצת החלב (LAB) בהנדסת המזון, בקרה על התפתחותם, ביולוגיה מולקולרית וגנטית שלהם, תכונות פרוטאוליטיות מותאמות לתהליכי תסיסת החלב, ועוד.
שפה ועיבוד קשים.

2) http://cc.oulu.fi/~genetwww/lab/lab.htm#Collaborators  
(חיידקי חומצת חלב-פתוח זנים חדשים- בהנדסה גנטית)
אתר מוצלח באנגלית. מביא מידע כללי על חיידקי חומצת החלב ועל אפשרויות שנתגלו ע"י החוקרים, כותבי האתר, ליצור זנים חדשים בשיטות של הנדסה גנטית, על מנת שישמשו כתרביות סטרטר.
האתר, למרות שנכתב ע”י חוקרים באוניברסיטה, מוגש ברמה פופולרית ומעניינת, מאוייר בהומור, והגרפיקה נעימה.
3. http://www.biointeractive.org/grants/lectures/bioibteractive/Antibiotics_Attack/frameset.html 
אתר באנגלית עם אנימציות וסרטים העוסק בנושאים: התקפת חיידקים על תאים, אנטיביוטיקה ופעולתה, עמידות לחיידקים ולאנטיביוטיקה וכו'.
4) http://www.amalnet.k12.il/micro/micro4.asp?gon=3 – 
מאמרים שונים על חיידקים מועילים.
5) http://www1.snunit.k12.il/heb_journals/galileo/007018.html
מאמר בנושא עמידות לאנטיביוטיקה שפורסם ב"גלילאו" .

6) http://www1.snunit.k12.il/heb_journals/galileo/007018.html
פעילות בנושא עמידות לאנטיביוטיקה עם שפע של מקורות בנושא.

מומחיות ג': דרך עיני הפרסומאי

מפעל החלב בחר במשרדכם לצורך הכנת קמפיין פרסום של קו מוצרי הפרוביוטיקה החדש שלו.
הפרסום צריך להבליט את היתרונות של אכילת מוצרים פרוביוטיים מהקו החדש.
לצורך השלמת המשימה עליכם לאסוף תחילה מידע בנושא הפרוביוטיקה ורק לאחר מכן לגשת לעבודת הפרסום.
המשימה:
שלב א' – איסוף מידע:
הכינו סיכום קצר על השאלות הבאות:
1.	מהי פרוביוטיקה? 
2.	מהי חשיבות החיידקים הפרוביוטיים לאדם?
3.	מהו יתרון היוגורט, רגיל או פרוביוטי, בהשוואה לחלב?

שלב ב' - הכנת הקמפיין:
עליכם להכין מוצר פרסומי: שלט חוצות, כתבה לעיתון, מודעה בעיתון, סרט טלוויזיה, כרזה, חמשיר או כל תוצר אשר נראה לכם. הפרסום צריך לכלול את תרומת קו המוצרים החדש לבריאות האדם.

מקורות מידע לבחירתכם: 

http://www.strauss.co.il/probi.asp?bkg=blueW&x=1
האתר של חברת שטראוס

http://www.danone-institute.org.il/danone/Pro/Default.asp?Flag=2
האתר של מוצרי דנונה

http://www.tnuva.co.il/tnuva/doa_iis.dll/Serve/level/Hebrew/1.1.3.4.2.1.html
האתר של חברת תנובה

http://www.dancingstar.co.za/probiotics.htm

http://www.live-well.com/probiotics/probiotics.html

משימות אלה יוערכו על-פי הקריטריונים הבאים:

ניקוד באחוזים	קריטריונים	
20	מקוריות	
15	אסתטיקה	
30	שימוש במידע רלוונטי	
25	העברת המידע בצורה ברורה	
10	התייחסות אישית לעבודה	

                                                                                                  מקווים  כי השכלתם!